Vielä ennen Korean sotaa nykyinen Suncheonin alue oli pääasiassa maaseutua. Nykyinen kaupunki on rakennettu vasta suhteellisen hiljattain. Alueella on kalkkikivi ja hiilivarantoja ja niiden hyödyntäminen alkoi kaivoksilla, joita seurasivat tehtaat. Etenkin sementin tuotannosta tuli kaupungin kulmakivi. Hallinnollisesti Suncheonin kaupunki ("si") on perustettu vuonna 1983. 1980-luvulla valmistui Suncheonin vinylontehdas, jonka myötä kaupunkiin muutti asukkaita ympäröivältä seudulta. 1980-luvun jälkeen kaupungin kasvu on ollut kuitenkin hidasta.